

 REPUBLIKA HRVATSKA

 OPĆINSKI SUD U SESVETAMA

 Industrijska cesta 15, Sesvete

Ured predsjednika suda

Broj: 7 Su-331/2023-9

Sesvete, 7. rujna 2023.

OBAVIJEST UZ OGLAS

Općinskog suda u Sesvetama broj 7 Su-331/2023 od 6. rujna 2023., objavljen na web stranicama Ministarstva pravosuđa i uprave 7. rujna 2023., sukladno čl. 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17 i 89/19, dalje u tekstu: Uredba) obavještavaju se kandidati o opisu poslova i podacima o plaći za radno mjesto:

1. **administrativni referent – sudski zapisničar – 1 izvršitelj/ica**

**Opis poslova:** Piše raspravne zapisnike, presude i rješenja po diktatu suca/sudskog savjetnika i izvršava njihove naredbe za postupanje u pojedinom predmetu, sastavlja jednostavnije dopise i zaključke. Uvezuje u odnosni spis podnesak koji je zaprimljen u referadu. Preuzima spise u sudskim pisarnicama i dostavlja ih i zaprima u referadu, evidentira naplatu sudskih pristojbi u predmetu referade, dostavlja spise iz referade u sudske pisarnice te obavlja ostale poslove vezane za rad referade u koju je raspoređen na rad ili na zamjenu. Za svoj rad neposredno je odgovoran voditelju pisarnice.

 **Podaci o plaći:** koeficijent za obračun plaće administrativnog referenta – sudskog zapisničara u općinskom sudu reguliran je člankom 9. stavak f, 2. odjeljak točka 2. Uredbe o nazivima radnih mjesta i koeficijentima složenosti poslova u državnoj službi (NN 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 92/05, 131/05, 140/05, 81/06, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 65/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 15/19, 73/19, 63/21, 13/22, 139/22 i 26/23) koja je objavljena na [www.nn.hr](http://www.nn.hr)

**PRAVNI IZVORI ZA PRIPREMANJE KANDIDATA/KINJA**

**ZA TESTIRANJE I NAČIN TESTIRANJA KANDIDATA**

1. Sudski poslovnik (Narodne novine, broj 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21, 145/21, 23/22 i 12/23)

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da su kandidati zadovoljili na provjeri znanja ako su u pisanoj provjeri znanja ostvarili najmanje 5 bodova te će biti pozvani na provjeru sposobnosti i vještina bitnih za obavljanje poslova radnog mjesta na koje se primaju (testiranje rada na računalu – prijepis i diktat)**.**

Provjera poznavanja rada na računalu obavlja se utvrđivanjem sposobnosti (brzine i točnosti) prijepisa istovjetnog teksta u trajanju od 5 minuta i diktata istovjetnog teksta u trajanju od 3 minute, a rezultat se utvrđuje na osnovi broja ostvarenih prosječnih čistih udaraca u minuti. Broj čistih udaraca u minuti dobije se tako da se od ukupnog broja udaraca u minuti za svaku učinjenu grešku odbije 25 udaraca.

Deset kandidata koji su uspješno prošli pisani test i testiranje rada na računalu te ostvarili ukupno najviše bodova, pristupaju razgovoru s Komisijom za provedbu javnog natječaja.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu.

Rezultati intervjua vrednuju se bodovima od 0 do 10 te se smatra da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang listu kandidata prema ukupnom broju bodova ostvarenih na testiranju i intervjuu.

VRIJEME I MJESTO ODRŽAVANJA TESTIRANJA BITI ĆE OBJAVLJENO NAKNADNO NA WEB STRANICAMA OPĆINSKOG SUDA U SESVETAMA.